Sorin Cîmpeanu

Sorinus Michael (Dacoromanice Sorin Mihai) Cîmpeanu (natus die 18 Aprilis 1968) machinator, technicae circumiectus ac irrigationis peritus atque vir publicus Dacoromanicus est.

 Munus 
Annis 1986 - 1991 Cîmpeanu apud Universitatem Agriculturae et Veterinariae Bucarestensem studebat atque diploma machinatoris accepit. Deinde cursum scientiae coepit, in administerio eruditionis operam dedit necnon annis 2005 - 2008 in societate commerciali Irrifrance Roumanie. Ab anno 2006 professor et ab anno 2012 etiam rector Universitatis Agriculturae et Veterinariae Bucarestensis est. Ab anno 2013 praeses societatis rectorum universitatum erat.

 Cursus honorum 
Die 15 Decembris 2014 Victor Ponta praeses ministrorum eum, qui sodalis Factionis Conservativae est, ministrum eruditionis Romaniae fecit. Sunt, qui dicant Ponta eum ministrum fecisse, quod Cîmpeanu director magistratus, qui titulos academicos attribuit, Victori Ponta, qui opus doctorabile paene tantum descripsisset, honorem doctoris non dempsissetadz.ro die 23 Decembris 2014. Die 5 Novembris 2015 a Nicolao Johannis praeside pro tempore praeses ministrorum Romaniae nominatus est, postquam Victor Ponta a magistratu se recessitadz.ro die 6 Novembris 2015. Iam die 17 Novembris eiusdem anni Dacianus Cioloş eius successor primus minister nominatus estadz.ro die 17 Novembris 2015. Eodem die Hadrianus Curaj ministerium eruditionis ab eo suscepithotnews.ro die 15 Novembris 2015.

 Notae 

 Nexus externi 
 Curriculum vitae (2013) apud situm interretialem Universitatis Agriculturae et Veterinariae Bucarestensis
 Biographia apud hotnews.ro

Categoria:Alumni Universitatis Agriculturae et Veterinariae Bucarestensis
Categoria:Machinatores Romaniae
Categoria:Professores Universitatis Agriculturae et Veterinariae Bucarestensis
Categoria:Primi ministri Romaniae
Categoria:Ministri eruditionis Romaniae